**Referat fra ledermøte tirsdag 17. oktober 2017**

**Kl. 13.00 – 15.30**

**Sted: Møterom ledelse**

tilstede: Torben Lai, Jon Refsdal Moe, Suzanne Bjørneboe, Annemarie B Hansen, Lillian Andersen, Karianne Bjellås Gilje, Tore Dingstad, Trond Lossius, Merete Lingjærde, Stine Hebert, Atle Faye, Ellen Aslaksen, Jørn Mortensen (ref)

SAKER:

0. Rapport om organisering (13.00-14.00)

*Rapporten ble gjennomgått av Nina Lidahl. Analysen ble beskrevet, og de tre modellene som er skissert i rapporten ble gjennomgått. Fordeler og ulemper ved modellene ble gjennomgått.*

*Annemarie takk for arbeidet og redegjorde for prosess videre. Ambisjon om å fremme styresak om ny organisering i desember.*

*Møtet diskuterte hvor ulike typer støtte vil ligge i de ulike modellene. Atle: I hvilken grad reflekterer arbeidet utfordringene knyttet til ledelse, slik ARK undersøkelsen etterlyser.*

1. Høringssvar ph.d. i kunstnerisk utviklingsarbeid (14.00-14.15)

v/rektor

*Møtet kommenterte utkast til høringssvar og endringer vil bli gjort på bakgrunn av kommentarer som fremkom i møtet.*

2. Referat fra møte i NRKU (14.15-14.30)

v/rektor og forskningssjef

*Jørn og Trond redegjorde fra møtet.*

pause 14.30 – 14.45

3. Budsjett 2018 (14.45-16.00)

v/direktør

*Jørn redegjorde for endringene med stipendiatfinansieringen som er foreslått i statsbudsjettet. KHiO blir tilgodesett med finansiering av fem stipendiater. Dette var færre enn antatt. Hele 10 av 26 stipendiatplasser forblir i PKU og vil inngå som finansiering av stipendiater gjennom forskningsprosjekter. Ingen plasser vil utlyses fra PKU i 2018.*

*Møtet gjennomgikk KHiOs budsjett for 2018. Det ble uttrykt ønske fra dekanene om å vente med prinsippet for inndekking av økte kostnader (1,2 mill.) for Teknisk seksjon. Direktør vil se nærmere på hvordan dette kan løses.*

4. Eventuelt

*- Møtet ble orientert om informasjonsmøtet som var holdt tidligere samme dag for programansvarlige om ny modell for programansvarlige, avdelingsstøtte o.a.*